open-index/open-wikipedia-markdown huggingface dataset:
ג'ואו ציו

**ג'וֹאוּ צְיוּ** או בפשטות **צְיוּ** (בסינית: **周子瑜**; פין-יין: **Zhōu Zǐyú**; בקוריאנית: **저우쯔위**; נולדה ב-14 ביוני 1999) היא זמרת ורקדנית טאיוואנית. היא החברה הצעירה ביותר (Maknae) של להקת הבנות הדרום קוריאנית טווייס, תחת החברה JYP אנטרטיינמנט. ציו היא חברת הלהקה היחידה מטאיוואן.

## ראשית חייה
ציו נולדה במחוז מזרח של טאינן, טייוואן ב-14 ביוני 1999 להורים יזמים עצמאיים. היא החלה לרקוד מגיל צעיר והתאמנה באקדמיה לריקוד.

## קריירה
### קדם הבכורה
ממוזער|225x225 פיקסלים| ציו מופיעה במכללה לאומנויות בסיאול בפברואר 2016
בשנת 2012 התגלתה ציו על ידי ציידי כישרונות בבית המלאכה לאמנויות הבמה MUSE בטאינן, ועברה לדרום קוריאה בנובמבר של אותה השנה כדי להתחיל את הכשרתה. בשנת 2016 עברה ציו בחינה בבית ספר תיכון עירוני בטאינן כדי לאשר ולהצהיר את השכלתה בחטיבת הביניים. היא למדה בבית הספר התיכון רב אמנויות הנלים בדרום קוריאה וסיימה את לימודיה בפברואר 2019. בשנת 2015 ציו השתתפה בתוכנית הריאליטי הדרום קוריאנית *[[ שש עשרה (סדרות טלוויזיה) |Sixteen]]*, בהנחיית והפקת JYP בשיתוף עם MNet. לבסוף, ציו, כחלק מתשע משתתפות מנצחות, המשיכה עמן להקים את להקת הבנות טווייס. שלא כמו שאר הזוכות בתוכנית, ציו במקור לא נכללה בהרכב הסופי של הזוכות, אלא הייתה "חביבת הקהל" ונבחרה על סמך הצבעה של הקהל.

### קריירה עם טווייס
באוקטובר 2015 התפרסמה לראשונה כחברה בטווייס עם המיני-אלבום הראשון שלהן, *The Story Begins*. הסינגל הראשי "Like Ooh-Ahh" היה שיר ה-K-pop הבכורה הראשון שהגיע למאה מיליון צפיות ביוטיוב. מאז הופעת הבכורה שלה היא הופיעה בפרסומות ועבדה כפרזנטורית עבור מספר תוכניות מוזיקה בטלוויזיה. ב-6 בספטמבר 2024 יצא אלבום הסולו ראשון שלה, "abouTZU".

### הכרה
על פי סקר המוזיקה השנתי של גאלופ קוריאה הייתה ציו לאמנית השלישית הכי הפופולרית בקרב דרום קוריאנים בשנת 2016. היא דורגה במקום התשיעי בסקר 2017 והשנים עשר בשנת 2018. בשנת 2019 דורגה ציו כאמנית הקיי-פופ השנייה הכי פופולרית בסקר שנערך על חיילים שעושים שירות צבאי חובה בדרום קוריאה. ציו קיבלה סיקור חיובי ביופייה הטבעי. בשנת 2019 דורגה ציו כבעלת הפנים היפות בעולם על ידי TC Candler, קבוצה שניהלה דירוג כזה מאז 1990.

## תקרית הדגל הטאיוואני
בנובמבר 2015 הופיעה ציו עם טווייס בתוכנית הקוריאנית "הטלוויזיה הקטנה שלי". היא הציגה את עצמה כטאיוונית והחזיקה את דגל הרפובליקה של סין (טייוואן) לצד זה של דרום קוריאה. דגל יפן הוצג גם הוא, המייצג את הלאום של שלוש החברות האחרות בקבוצת הנערות, מומו, סאנה ומינה.

גולשים רבים מהרפובליקה העממית של סין הגיבו בכעס להתנהגות של ציו, והאשימו אותה בכך שהיא "מרוויחה כסף מהקהל הסיני בזמן שהיא מחזיקה בדעות פרו-טאיוואניות". לאחר זמן קצר, Twice נאסרו להופיע בטלוויזיה הסינית וציו הפסיקה את עבודתה עם חברת התקשורת הסינית וואווי. בזמן זה, JYP Entertainment השעו את כל פעילויותיה של ציו בסין.

ב-15 בינואר 2016, יום לפני הבחירות הכלליות בטייוואן, מייסד JYP אנטרטיינמנט פארק ג'ין-יאנג התנצל בפני התקשורת הסינית באמצעות חשבון הוויבו שלו. באותו הזמן, הסוכנות פרסמה גם סרטון בו נראית ציו קוראת התנצלות, בה נאמר בחלקה:

## ביבליוגרפיה
### ספרי תמונות
* *Yes, I am Tzuyu* (28 באפריל 2020 JYP Entertainment)

## דיסקוגרפיה

## פילמוגרפיה
### תוכניות טלוויזיה

## קישורים חיצוניים

## הערות שוליים

קטגוריה:זוכים בתוכניות מציאות
קטגוריה:דוגמניות
קטגוריה:זמרות-יוצרות אוקראיניות
קטגוריה:מוזיקאי קיי-פופ
קטגוריה:חברות להקת טווייס
קטגוריה:טאיוואניות שנולדו ב-1999
קטגוריה:טאיוואנים שנולדו ב-1999
אסון אולמי עדיה

ב-23 ביוני 2015 במהלך חתונה באולם האירועים "עדיה" שביבנה, נותקה נברשת מתקרת האולם וצנחה על החוגגים.

כתוצאה מפגיעת גוף התאורה 21 אנשים נפצעו, ואחת נהרגה.

## האסון
במהלך חתונה של מור וקארין לוי, שהתקיימה באולם האירועים "עדיה" שביבנה, בזמן שהחוגגים רקדו, גוף תאורה ממונע גדול וכבד, המדמה נברשת עם אלפי דיודות פולטות אור שהיה תלוי מעל רחבת הריקודים, ירד ועלה לסירוגין והאיר את הרחבה. בשעה 00:30 בערך, התנתק גוף התאורה כתוצאה מתכנון וביצוע לקוי וצנח על הרוקדים מתקרת האולם.

כ-21 חוגגים נפצעו, ואחת האורחות אביבה חיון שהייתה אשתו של דוד של הכלה, נפגעה מגוף התאורה באופן ישיר ונהרגה.

## האשמים באסון
בעקבות האירוע המשטרה הוציאה צו סגירה זמני לאולם ועיכבה לחקירה את בעלי המקום.

בסוף אוקטובר 2016 הוגש הסדר טיעון מטעם הפרקליטות עם שני בעלי האולם עובדיה כהן ויגאל עקליאן, במסגרת הסדר הטיעון יודו בעלי האולם בגרימת מוות ברשלנות ואף ירצו כמה חודשים של עבודות שירות. שאר הנאשמים בתיק אורן זרוג ועתניאל מדר ימשיכו למשפט. לאחר סיום המשפט השופטת אפרת פינק קבעה כי יש להרשיע את המהנדס, עתניאל מדר, בעבירות של גרימת מוות ברשלנות וגרימת חבלה ברשלנות. בנוסף קבעה השופטת כי יש להרשיע את מנהל התאורה אורן זרוג באותן העבירות. סוכם של כי אורן זרוג ישלם פיצויים בסך 10,000 שקלים למשפחה וגם ירצה כחצי שנה של עבודות שירות.

ב-22 בינואר 2019 הרשיע בית משפט השלום ברחובות את אורן זרוג שהיה מנהל התאורה באולם ועתניאל מדר שהיה מהנדס הקונסטרוקציה בגרימת האסון.

אורן זרוג היה אחראי לתכנונה, שרטוטה והקמתה של הנברשת ונתן הוראות למתקינים, מבלי שהוכשר לכך. עתניאל מדר המהנדס שהוזמן לבדיקת הנברשת אישר את השימוש בה לאחר שביצע בדיקה שטחית בלבד בניגוד מוחלט לתקנות שאומרת כי רק מהנדס מכונות מוסמך יכול לתת אישור לגוף התאורה משום שהופעלה על ידי מנוע הרמה ואף למד כיצד לתכנן את הנברשת בעזרת סרטוני יוטיוב.

עותניאל מדר ואורן זרוג ערערו על החלטת השופטת אפרת פינק והגיעו לעליון שם נדחו והורשעו בגרימת מוות ברשלנות.

עותניאל מדר קיבל 6 חודשי מאסר לנשיאה בעבודות שירות ועד ל-14 חודשי מאסר בפועל.

אורן זרוג קיבל 6 חודשי עבודות שירות.

## קישורים חיצוניים
* 
* פסק הדין ע”פ 55391/06/19 – אורן זרוג,עותניאל מדר נגד מדינת ישראל.

## הערות שוליים

קטגוריה:2015 בישראל
קטגוריה:יבנה: היסטוריה
קטגוריה:אסונות מעשה ידי אדם בישראל
קטגוריה:תאורה
יחסי אל סלוודור – יפן

[ממוזער|נשיא [סוכנות שיתוף הפעולה הבינלאומי של יפן  אקיהיקו טנקה (מימין) נפגש עם נשיא אל סלוודור סלוודור סאנצ'ס סרן, 2015]]
**יחסי אל סלוודור–יפן** הם היחסים הדיפלמטיים בין **[[אל סלוודור|רפובליקת אל סלוודור]]** לבין **[[יפן]]**. שתי המדינות כוננו יחסים דיפלומטיים רשמיים בפברואר 1935.

## סחר
בשנת 2017, שוויו של הייצוא היפני לאל סלוודור עמד על 14.6 מיליארד ין, וכלל בעיקר מכוניות וברזל. באותה השנה, שוויו של הייבוא היפני מאל סלוודור עמד על 2.6 מיליארד ין וכלל בעיקר קפה ובגדים.

## ביקורים רמי דרג
### מאל סלוודור ליפן
* 1997 – ארמנדו קלדרון סול, נשיא אל סלוודור.
* 2006 – אנטוניו סאקה, נשיא אל סלוודור.

### מיפן לאל סלוודור
* 2005 – מסהיטו, נסיך היטאצ'י ובת זוגו.
* 2015 – מאקו, נסיכת אקישנו.

## יפנים באל סלוודור
על פי הלשכה היפנית המרכזית לסטטיסטיקה, באוקטובר 2016 התגוררו באל סלוודור 176 אזרחים יפניים.

## נציגויות דיפלומטיות
* אל סלוודור מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. אל סלוודור מיוצגת בדרג הקונסולרי באמצעות קונסוליה רשמית אחת שהיא מחזיקה ביוקוהמה.
* יפן מיוצגת באל סלוודור בדרג השגרירות באמצעות שגרירות רשמית שהיא מחזיקה בסן סלוודור, בירת המדינה.

## קישורים חיצוניים

* יחסי אל סלוודור–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
שי-לי שפיגלמן

**שי-לי שפיגלמן** (נולדה ב-3 במרץ 1974) כיהנה כמנכ"לית משרד החדשנות, המדע והטכנולוגיה, ראש מטה ישראל דיגיטלית ומילאה תפקידים בכירים במיקרוסופט ישראל.

## ביוגרפיה
שירתה בחיל האוויר, במסגרתו עברה קורס מודיעין אוויר ושירתה כראש משמרת חדר התרעה בחיל. בשנת 1998 קיבלה תואר ראשון במשפטים מאוניברסיטת תל אביב ובשנת 1999 הוסמכה כעורכת דין. בשנת 2001 קיבלה תואר שני במדיניות ציבורית מאוניברסיטת הרווארד.

בשנים 2002–2003 הייתה ראש צוות בחברת הייעוץ האסטרטגי "שלדור".

בשנים 2003–2006 הייתה מנהלת רגולציה, קשרי ממשל ואחריות חברתית במיקרוסופט ישראל. בשנת 2007 שימשה כסגן מנהל מחלקת האסטרטגיה בבנק הפועלים. מדצמבר 2007 עד אפריל 2013 הייתה סמנכ"לית שיווק ואחריות חברתית וחברת הנהלה של מיקרוסופט ישראל מחקר ופיתוח.

באוקטובר 2014 עברה לשירות המדינה ושימשה סגנית ראש המטה לאסטרטגיה, חינוך וקשרי חוץ במיזם "ישראל דיגיטלית" של המשרד לשוויון חברתי. בפברואר 2017 מונתה לראש מטה "ישראל דיגיטלית". בתפקידה זה הובילה את גיבוש התכנית הדיגיטלית הלאומית של הממשלה, ויישומה בשיתוף משרדי הממשלה השונים, בתחומי החינוך הדיגיטלי, בריאות דיגיטלית, כלכלה בעידן הדיגיטלי, ערים חכמות, דאטה, אוריינות דיגיטלית ותחומים נוספים. בשנת 2018 ובשנת 2019 נכללה ברשימת 100 המשפיעים בעולם בתחום הממשל הדיגיטלי של אתר Apolitical.

ביוני 2020 מינה אותה שר המדע והטכנולוגיה, יזהר שי, למנכ"לית משרדו. במסגרת תפקידה כמנכ"לית משרד המדע והטכנולוגיה, היא הובילה את גיבוש אסטרטגיה ארוכת טווח תכלול מדיניות ופעולות משרדי הממשלה השונים בתחומי המדע, הטכנולוגיה, החדשנות והחלל. זאת באמצעות, השקעות במחקרים ובטכנולוגיות פורצות דרך, ניהול מערכת ענפה של שיתופי פעולה מדעיים בינלאומיים, שילוב מגוון אוכלוסיות בפעילויות בדגש על הפריפריה, ויצירת ממשק המחבר בין הממשלה לבין תעשיית STEM מחקר ולימודי החדשנות הישראלית.

שפיגלמן המשיכה בתפקידה תחת השרה אורית פרקש-הכהן, ובאוקטובר 2021 הודיעה על פרישתה מהתפקיד. היא הוחלפה ב-14 בנובמבר על ידי הילה חדד-חמלניק.

באוקטובר 2025 מונתה למנכ"לית תאגיד הבריאות במרכז הרפואי איכילוב בתל אביב.

## חיים אישיים
שפיגלמן היא אם לארבעה. מתגוררת בסביון, שם הייתה חברת המועצה ומחזיקת תיק החינוך המשלים והקהילה מאוקטובר 2013 עד אוקטובר 2014.

## קישורים חיצוניים

## הערות שוליים

קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:חברי מועצת סביון
קטגוריה:עובדות מיקרוסופט
קטגוריה:עובדי מיקרוסופט
קטגוריה:עורכות דין ישראליות
קטגוריה:עורכי דין ישראלים
קטגוריה:מנכ"לי משרד המדע והטכנולוגיה
קטגוריה:מנכ"ליות משרדי ממשלת ישראל
קטגוריה:מנהלות ישראליות
קטגוריה:מנהלים ישראלים
קטגוריה:חיילי חיל האוויר הישראלי
קטגוריה:חיילות חיל האוויר הישראלי
קטגוריה:ישראליות שנולדו ב-1974
קטגוריה:ישראלים שנולדו ב-1974
דודג' דקוטה

**דודג' דקוטה** (באנגלית: **Dodge Dakota** הם סדרות טנדרים אשר יוצרו על ידי חטיבת דודג' בין השנים 2011–1986 (שנת מודל 1987).

בין השנים 1998 - 1986 חטיבת דודג' הייתה בבעלות קונצרן המכוניות האמריקאי קרייזלר. בין השנים 2007 - 1998 דודג' הייתה בבעלות "דיימלר-קרייזלר". בין השנים 2007–2011 הייתה דודג' בבעלות דיימלר AG

## דורות "דודג' דקוטה"
* דור ראשון - יוצר בין השנים 1996-1986
* דור שני - יוצר בין השנים 1996–2004, 2001-1998 (ברזיל)
* דור שלישי - יוצר בין השנים 2011-2004

## "דודג' דקוטה"
* מנוע קדמי
* מנועי בנזין
* סוגי הנעה : הנעה אחורית 4x2, הנעה כפולה 4x4
* תצורות : קבינה קונבנציונלית - 2 דלתות (דור ראשון, דור שני), קבינה כפולה - 2 דלתות (דור ראשון, דור שלישי), קבינה כפולה - 4 דלתות (דור שני, דור שלישי), קבינה כפולה כולל ארגז מטען סגור (דור שני, דור שלישי)
* מספר נוסעים : 5-2
* בשנים 1997 ו-2000 "דודג' דקוטה" עלתה לשלב הגמר בתחרות מכונית השנה בצפון אמריקה בדירוג "משאית השנה" בקטגוריית משאיות

## תמונות

קובץ:87 Dakota Dodge 4x4.jpg | "דודג' דקוטה", שנת 1987
קובץ:87-90 Dodge Dakota.jpg | "דודג' דקוטה", דור ראשון
קובץ:'94-'96 Dodge Dakota Sport Extended Cab.JPG | "דודג' דקוטה", דור ראשון
קובץ:89 Dakota Sport conv.jpg | "דודג' דקוטה", דור ראשון, שנת 1989
קובץ:2001 Dodge Dakota Sport 4-door pickup -- NHTSA 01.jpg | "דודג' דקוטה", דור שני שנת 2001
קובץ:2001 Dodge Dakota Sport 4-door pickup -- NHTSA 02.jpg | "דודג' דקוטה", דור שני שנת 2001
קובץ:'00-'04 Dodge Dakota Sport Crew Cab.JPG | "דודג' דקוטה", דור שני
קובץ:Yvdak 1b (26824972080).jpg | "דודג' דקוטה", דור שני
קובץ:'97-'99 Dodge Dakota Double Cab.jpg | "דודג' דקוטה", דור שני
קובץ:'05-'07 Dodge Dakota Extended Cab.JPG | "דודג' דקוטה", דור שלישי
קובץ:Dodge Dakota TRX4 -- 11-23-2009.jpg | "דודג' דקוטה", דור שלישי, שנת 2009
קובץ:2005-07 Dodge Dakota.jpg | "דודג' דקוטה", דור שלישי
קובץ:NCC truck.JPG | "דודג' דקוטה", דור שלישי (טנדר של נציבות ההון הלאומית הקנדית למנהלי השימור שלה)


## ראו גם
* דודג'
* קרייזלר

## קישורים חיצוניים

## הערות שוליים

קטגוריה:דגמי מכוניות שהושקו ב-1986
קטגוריה:טנדרים
קטגוריה:כלי רכב אמריקאיים
קטגוריה:כלי רכב המורכבים בברזיל
דקוטה
קטגוריה:רכבי שטח ופנאי גדולים
רובוטים (סרט, 1988)

**רובוטים** (באנגלית: **Robots**) הוא סרט אינטראקטיבי אמריקאי משנת 1988, בבימויו של דאג סמית וקים טקאל. התסריט, מאת פיטר אולטקה, מבוסס על סדרת הרובוטים של אייזק אסימוב. בסרט כיכבו סטיבן רו בתפקיד אלייג'ה ביילי, ברנט בארט בתפקיד ר' דאניל אוליבאו, וג'ון הנרי קוקס בתפקיד האן פסטולפה.

## עלילה
לאלייג'ה ביילי ניתנת משימה על ידי מפכ"ל המשטרה יוליוס אנדרבי להוביל רובוט חלל, כבקשתו של ד"ר האן פסטולפה, הרובוטיסט המוביל של הגלקסיה. ביי פוגש את ר' דאניל אוליבאו בספייסרטאון, שם הם מגלים שהאן פסטולפה הופך לקורבן של ניסיון רצח כושל, חייו ניצלו בזכות עוזרו הרובוטי ר' גיסקארד. קלדן אמדירו, כביכול זועם מההתקפה על פסטולפה, מאשים את כדור הארץ. תוך שימוש במהומות נגד החללאים ורובוטים כתירוץ, אמדירו מוציא לאנדרבי אולטימטום: למצוא את התוקף בתוך 24 שעות או שרובוטי החלל ייכנסו לעיר כדי להרגיע את המהומות.

לאורך כל הסרטון, פונה אלייג'ה ביילי למרכז הנתונים (הצופים) שם הוא "מגיש" ראיות בצורה של כרטיס רמז. הצופים מתבקשים לצייר את אחד הקלפים כשצד אחד פונה כלפי מעלה תוך שימת לב לכל מה שקורה בסיפור. לאורך הדרך הוא מראיין את סופיה קווינטאנה - הרובוטית המובילה של כדור הארץ, שנרדפה מחיזוריו של פסטולפה עצמו, בתו המנוכרת של האן, וסיליה פסטולפה, הנושאת טינה כלפי האן בגנבת קרדיט על עבודותיה, והיא חשה סלידה גלויה מאנשי כדור הארץ ולבסוף אמדירו, יריבו הפוליטי של פסטולפה, הידוע בהשקפותיו נגד כדור הארץ.

דאניל מתנגד שכן החללאים אין שום פשע כאשר וסיליה היא בתו של האן, אך ביילי טוען שהחללאים הפכו לא יציבים בשל הלחץ להיות על כדור הארץ. לאחר מכן מוסיף דאניל לרשימת החשודים את יוליוס אנדרבי, שהיה מומחה לימי הביניים ובלחץ לשלוט על המהומות, היה לו גם מניע ברור. אלייג'ה מסכים, אך מוסיף גם את בורגרף, ג'יין וסמי, שדאניל מתנגד לו בשל חוק הרובוטיקה הראשון: "לא יפגע רובוט לרעה בבן אדם, ולא יניח, במחדל, שאדם ייפגע."

עם הגיעו לספייסרטאון, ביילי מגלה שהאן פסטולפה שבמעבדה הוא למעשה רובוט דמוי־אדם שנשלח על ידי האן האמיתי (שעדיין נמצא באורורה) לקראת המאבקים הפוליטיים המתמשכים שלו עם אמדירו ו-וסיליה ומתוך חשש מוצדק לחייו. בשעה האחת עשרה של האולטימטום של אמדירו, דאניל מגיע עם הקטע האחרון של הראיות. ביי מקבלם ולוחץ את ידו של דאניל ומסיים את עוינותו כלפי הרובוט דמוי־האדם.

הסרטון מסתיים במצוק, כאשר ביילי מאלץ את הצופים להשתמש ברמזים שאספו מהקלפים ובסרטון כדי לזהות את החשוד, להבהיר את המניע שלהם ולתאר את ההזדמנות שהייתה להם לבצע את הפשע.

## שחקנים ודמויות
*שדר החדשות - ולרי פטיפורד
*יוליוס אנדרבי - לארי בלוק
*אלייג'ה "לייג" ביילי - סטיבן רו
*ר' סמי - ריצ'רד לוין
*ר' דאניל אוליבאו - ברנט בארט
*האן פסטולפה - ג'ון הנרי קוקס
*ר' גיסקרד / ר' בורגאף - אריק טול
*קלדן אמדירו - ג'ורג' מריט
*סופיה קווינטנה - דארי לורנס
*ר' ג'יין - דברה ג'ו רופ
*וסיליה פסטולפה - אלני קלקוס

## קישורים חיצוניים
* 

קטגוריה:סרטי 1988
קטגוריה:סרטים אמריקאיים
קטגוריה:סרטי טלוויזיה אמריקאיים
קטגוריה:אייזק אסימוב
קטגוריה:סרטי מדע בדיוני אמריקאיים
קטגוריה:סרטים אינטראקטיביים
יחסי פולין – קוריאה הדרומית

**יחסי פולין–קוריאה הדרומית** הם היחסים הדיפלומטיים הרשמיים שבין **[[פולין|רפובליקת פולין]]** ובין **[[קוריאה הדרומית|הרפובליקה של קוריאה]]**.

## היסטוריה
שתי המדינות קיימו קשרים רשמיים כבר במאה העשרים, כאשר נשלטו על ידי האימפריה הרוסית והאימפריה היפנית בהתאמה, בגלל רגשות זהים מדיכוי דומה. לכן תנועת 1 במרץ, שקמה במטרה להקים את קוריאה העצמאית, עודדה את הפולנים לשאוף לעצמאות בארצם.

עם זאת, היחסים בין המדינות לא נשמרו לאחר מלחמת העולם השנייה, עקב שיוכן לגושים מנוגדים במשך המלחמה הקרה. פולין תמכה בקוריאה הצפונית אויבת קוריאה הדרומית, וכמעט שלא התקיימו יחסים בין המדינות לאורך המלחמה.

בשנות התשעים, לאחר סיום המלחמה, שבו המדינות לקיים יחסים ביניהן. פולין הייתה המדינה השנייה אחרי הונגריה לחדש את קשריה עם קוריאה הדרומית. לצורך עזרה בשיקום המדינה, העבירה קוריאה הדרומית לפולין מענק סיוע בסכום של 450 מיליון דולר.

בשנת 2018 הביע נשיא פולין, אנדז'יי דודה, את רצונו לתמוך ביוזמה לאיחוד שתי הקוריאות, בהנהגת האו"ם.

## נציגויות דיפלומטיות
* קוריאה הדרומית מיוצגת בפולין על ידי שגרירות שהיא מחזיקה בוורשה, בירת פולין.
* פולן מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.

קובץ:Seoul centre 041.JPG|מבנה שגרירות פולין בסיאול
קובץ:Waw korea poludniowa99.jpg|מבנה שגרירות קוריאה הדרומית בוורשה


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סיפור בלשי (סרט)

**סיפור בלשי** (באנגלית: **Detective Story**) הוא סרט אפל אמריקאי משנת 1951 בהפקתו ובבימויו של ויליאם ויילר, עם קירק דאגלאס ואלינור פארקר בתפקידים הראשיים.

התסריט מבוסס על מחזה בשם זה מאת סידני קינגסלי  שהועלה בברודוויי ב-1949.

העלילה מתרחשת במשך 24 שעות בתחנת משטרה בניו יורק שמטפלת בעבריינים שונים כמו מועל, שני פורצים וגנבת מחנות. במרכז העלילה בלש המטפל באגרסיביות ברופא המבצע הפלות ולא יודע שבביתו מחכה לו בעיה קשה.

## תקציר העלילה
ג'ים מקלאוד (קירק דאגלס) הוא בלש במשטרת ניו יורק בתחנה במתחם 21 ביחד עם הבלש לו ברודי (ויליאם בנדיקס). הוא נשוי באהבה למרי (אלינור פארקר) ללא ילדים. מפקד התחנה הוא לוטננט מונגן (הוראס מקמהון).

אישה שנתפסה בגנבה מחנות (לי גרנט) מובאת לחקירה. היא בהלם ממצבה ובעיקר מלקיחת טביעת אצבעותיה כפושעת. שני פורצים - צ'רלי גניני (ג'וזף ויסמן) ולואיס אבוט (מייקל סטרונג) מובאים לחקירה. מקלאוד והבלש לו ברודי (ויליאם בנדיקס) חוקרים אותם באגרסיביות. ארתור קינדרד (קרייג היל) מובל לחקירה לאחר שגנב כסף ממעבידו. ידידתו סוזן (קאתי אודונל) מגיעה לעודד אותו ומוכנה להחזיר את כסף המעילה וגם המעביד שלו מוכן אך מקלאוד לא מסכים לשחררו.

לתחנה מובל ד"ר קארל שניידר (ג'ורג' מקרידי), רופא שמואשם בהפלות לא חוקיות. מקלאוד נוסע איתו לבית החולים בו מאושפזת מטופלת שלו במצב קשה לאחר שביצע בה הפלה. בדרך הם מתבשרים שהמטופלת מתה. מקלאוד מטיח האשמות ושניידר רומז כי גם לו יש משהו נגדו. בתגובה חובט בו מקלאוד עד עילפון. הם חוזרים לתחנה ומפקד התחנה מצליח לשמוע משניידר את המילים אישה ו"ג'יוקופטי". הוא מניח שזה קשור לאשתו של מקלאוד ומזמן אותה בחשאי לתחנה לחקירה בלי ידיעתו של מקלאוד. הוא מצליח לאתר את אותו ג'יוקופטי ומתגלה לו שהוא היה מאהבה של מרי מקלאוד לפני נישואיה. היא נכנסה להיריון וד"ר שניידר ביצע בה הפלה.

כשמקלאוד מקבל את המידע הזה על אשתו הוא מזועזע. בתחילה הם מנסים להתפייס אבל לאחר שהוא אומר לו שיהיה קשה לו לחיות עם העובדה שאשתו פרוצה, היא עוזבת אותו. מקלאוד נמצא בדיכאון עמוק ובאותו רגע חוטף ג'ניני אקדח מאחד השוטרים ומאיים עליהם. מקלאוד מתקרב אליו בכוונה וג'ניני יורה בו למוות.

## פרסים
*לי גרנט הייתה מועמדת לפרס אוסקר לשחקנית המשנה הטובה ביותר (הופעה ראשונה בקולנוע). היא זכתה בפרס השחקנית הטובה ביותר בפסטיבל קאן.
*אלינור פארקר הייתה מועמדת לפרס אוסקר לשחקנית הטובה ביותר.
*ויליאם ויילר היה מועמד לפרס אוסקר לבמאי הטוב ביותר.
* רוברט ויילר ופיליפ יורדן היו מומדים לפרס אוסקר לתסריט המעובד הטוב ביותר.
*קירק דאגלס היה מועמד לפרס גלובוס הזהב לשחקן הטוב ביותר - סרט דרמה.
*ויליאם ויילר היה מועמד לפרס דקל הזהב.

## צוות השחקנים

## קישורים חיצוניים

* 
* קדימון לסיפור בלשי, באתר יוטיוב
* סיפור בלשי, באתר TCM
קטגוריה:סרטי 1951
קטגוריה:סרטי פרמאונט
קטגוריה:סרטי פשע אמריקאיים
קטגוריה:סרטי שחור-לבן אמריקאיים
קטגוריה:סרטים אפלים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי ויליאם ויילר
קץ כלזמן (סרט, 1976)

**קץ כלזמן** (מות הנצח, בהונגרית: **A halhatatlanság halála**) הוא מחזה טלוויזיוני מדע בדיוני הונגרי שנעשה בשנת 1976 על בסיס הרומן של אייזק אסימוב על פי תסריט של אנדרס ראינאי שביים אותו. הסרט שודר בערוץ 4 של הטלוויזיה ההונגרית.

## עלילה
באמצעות שדה זמן שהתגלה במאה ה-21 בערוץ הזמן, גוף חיצוני "כלזמן" מפקח על התפתחות האנושות. הארגון מתערב בהיסטוריה של האנושות בנקודות מסוימות על מנת להימנע מהתפתחויות שלדעת אנשי הארגון אינן רצויות. כמות האנרגיה העצומה הדרושה לשמירה על שדה הזמן מתקבלת מ"הזמן העליון" כאשר השמש כבר הפכה לסופרנובה. עם זאת, קיימת תקופה סמויה בין המאות ה-70,000 וה-150,000 בעתיד הרחוק  שתושבי כדור הארץ החיים בהן אינם מאפשרים לפלוש לזמנם במטרה להגן על עצמם מפני מטיילים בזמן.

גיבור העלילה הוא אנדרו הרלן העובד כטכנאי בארגון "כלזמן". הרלן עוסק בשינויי מציאות מזעריים כדי להשפיע על העתיד. תחום העניין העיקרי שלו הוא ההיסטוריה של ימי הביניים הפרימיטיביים לפני המצאת תחום הזמן. זה גורם לו להתחבר לקופר, נוסע בזמן צעיר, שרוצה לנסוע חזרה למאה ה-21 כדי להעביר את הידע המתמטי הדרוש לממציא תחום הזמן.

כחלק מעבודתו, נשלח הרלן הנחשב לטכנאי מוכשר, לערוך תצפיות במאה ה-480 לצורך היכרות טובה יותר של אותה תקופה וכדי לפתור את הבעיות שהתעוררו בה. במהלך התערבות מוקדמת יותר במציאות נהרסו כל ההמצאות והטכניקות הקשורות לנסיעות בחלל. ובמאה ה-480 נוצרה חברה המשרתת את עצמה ועסוקה בתענוגות. הרלן פוגש כאן את נויס למבנט תושבת המאה ה-480 ומתאהב בה. כאשר הוא מגלה שנויס צפויה להיעלם בשינוי המציאות הקרוב, הוא משתמש במכונת הזמן בניגוד לכללים כדי להעביר את אהובתו למאה עתידנית המאה ה-110,345 כדי שלא תיעלם בשינוי הצפוי. עם זאת, בהמשך, תושבי המאות הסמויות יוצרים מחסום זמן והטכנאי מגלה שאינו יכול להגיע לאהובתו ולהחזיר אותה מהמאה העתידנית.

## קישורים חיצוניים
*
*  קץ כלזמן

קטגוריה:סרטים מבוססי ספרים
קטגוריה:סרטי 1976
קטגוריה:אייזק אסימוב
קטגוריה:סרטים הונגריים
קטגוריה:סרטים בהונגרית
קטגוריה:סרטי טלוויזיה
קטגוריה:סרטי מדע בדיוני מ-1976
יחסי מקסיקו – סנט קיטס ונוויס

**יחסי מקסיקו–סנט קיטס ונוויס** הם היחסים הדיפלומטיים הרשמיים שבין **[[מקסיקו]]** לבין **[[סנט קיטס ונוויס|פדרציית סנט כריסטופר ונוויס]]**. שתי המדינות חברות בארגון המדינות הקריביות, ארגון מדינות אמריקה והאו"ם.
## היסטוריה
בין מקסיקו לבין סנט קיטס ונוויס מתקיימים יחסים דיפלומטיים. המדינות כוננו לראשונה את היחסים ביניהן ב-31 ביולי 1990. מאז כינון היחסים הדיפלומטיים ביניהן, היחסים בין שתי המדינות התקיימו בעיקר בפורומים רב צדדיים. בשנת 1999 חתמו שתי המדינות על הסכם לשיתוף פעולה מדעי וטכני. 
בפברואר 2010, ביקר ראש ממשלת סנט קיטס ונוויס, דנזל דאגלס, בקנקון כדי להשתתף בוועידת ההקהילייה הקריבית.
בשנת 2013, כטובה אישית לראש ממשלת סנט קיטס ונוויס, מימנה מקסיקו שתי תחנת משטרה במדינה בעלות כוללת של 1.3 מיליון דולר. 
בשנת 2014, נסע ראש ממשלת סנט קיטס ונוויס, דנזל דאגלס, לביקור במרידה כדי להשתתף בפסגת הקהילייה הקריבית.
במאי 2015, מקסיקו פתחה קונסוליית כבוד בבאסטר.
ביוני 2017, ערך שר החוץ של סנט קיטס ונוויס, מארק ברנטלי, ביקור במקסיקו כדי להשתתף באספה הכללית של ארגון המדינות האמריקניות .

## ביקורים רמי דרג
ממוזער|דנזל דאגלס|טקסט=|181x181 פיקסלים
### מסנט קיטס ונוויס למקסיקו
*דנזל דאגלס, ראש ממשלת סנט קיטס ונוויס (2010, 2014)
*מארק ברנטלי, שר החוץ של סנט קיטס ונוויס (2017)
## נציגויות דיפלומטיות
*מקסיקו אינה מיוצגת בסנט קיטס ונוויס בדרג השגרירות, על כן השגרירות בקסטריז אמונה על סנט קיטס ונוויס. בדרג הקונסולי, מקסיקו מיוצגת בסנט קיטס ונוויס באמצעות קונסוליה רשמית בעיר באסטר.
*גם לסנט קיטס ונוויס אין שגרירות במקסיקו, על כן השגרירות בוושינגטון אמונה על מקסיקו.

## הערות שוליים

קטגוריה:ערכים ללא קטגוריות פיזיות - יחסי חוץ
First Man (שיר)

**First Man** (בעברית: **האיש הראשון**) הוא שיר של הזמרת הקובנית-אמריקאית קמילה קביו מתוך אלבום האולפן השני שלה Romance, בו הוא מופיע כרצועה הארבע עשרה והאחרונה. השיר נכתב על ידי קמילה קביו, ג'ורדן ריינולדס ואיימי וואדג, והופק על ידי ריינולדס ופיניאס או'קונל. השיר הגיע למקום ה-94 בבילבורד הוט 100 בארצות הברית, בעקבות ההופעה החיה של קביו בטקס פרסי גראמי לשנת 2020. השיר הוא בלדת פסנתר מסוגת פופ-רוק. מבחינה לירית מדובר במערכת היחסים שלה עם אביה בזמן שהיא במערכת יחסים רומנטית עם "בחור טוב".

וידאו קליפ רשמי לשיר יצא לאור ב-21 ביוני 2020 לרגל יום האב. הוא כולל קטעים מילדותה של קביו כשרבים מהם מכילים סרטונים שלה ושל אביה.

## רקע ולחן
הגרסה המקורית שדלפה באוקטובר 2018 כללה כלי מיתר. הקטע הראשון הודלף ב-6 באוקטובר 2018. מאוחר יותר, ב-14 באוקטובר, דלפו שני קטעים נוספים ליוטיוב, ב-8 בנובמבר הודלף הדמו של השיר ב-SoundCloud. השיר אושר כחלק מהשירים שיכללו באלבומה השני של קביו ב-29 בנובמבר 2019.

השיר נכתב על ידי קמילה קביו, ג'ורדן ריינולדס ואיימי וואדג. הוא באורך שלוש דקות וארבעים ותשע שניות. השיר הוא בלדת פסנתר מסוגת פופ-רוק. קביו כתבה את השיר על מערכת היחסים שלה עם אביה בזמן שהיא במערכת יחסים רומנטית עם "בחור טוב".

## וידאו קליפ
הווידאו קליפ הרשמי לשיר יצא בערוץ היוטיוב של קביו ב-21 ביוני 2020 לרגל יום האב.

בסרטון מוצגים קטעים מילדותו של קביו, כשרבים מהקטעים מכילים סרטונים שלה ושל אביה. קביו צופה בקטעים בטלוויזיה תוך כדי שהיא שרה לאביה. בתיאור הסרטון, קביו הקדישה את הווידאו לאביה.

## הופעות חיות
ב-2 בנובמבר 2019, קמילה ביצעה את השיר ב-"New Music Daily Presents: Camila Cabello", מופע חי מיוחד של אפל מיוזיק בלוס אנג'לס שחגג את יציאת אלבומה השני. קביו ביצעה את השיר בטקס פרסי גראמי לשנת 2020 שהתקיים בלוס אנג'לס ב-26 בינואר 2020.

## הצלחה מסחרית
יום אחד בלבד לאחר טקס פרסי גראמי, מכירות השיר כבר עלו בכ-68,000% ואף עלו ליותר מ-81,000% יום לאחר מכן. ביומיים ההם מכר השיר מעל ל-11,000 עותקים. השיר היה גם לשיר הרביעי הכי מוזרם יום אחרי גראמי. השיר הושמע כ-1.4 מיליון פעמים ביממה לאחר הטקס, בכך צבר עלייה של 890%. בארצות הברית, השיר הגיע למקום ה-94 במצעד הבילבורד הוט 100, והפך לשיר ה-16 של קביו שנכנס למצעד. בניו זילנד השיר הגיע למקום ה-34 במצעד הסינגלים.

נכון ליוני 2020, עומד השיר על כ-29 מיליון השמעות בפלטפורמת הזרמת המוזיקה, ספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי איימי ודג'
קטגוריה:שירים שנכתבו על ידי קמילה קביו
קטגוריה:שירים שהופקו על ידי פיניאס או'קונל
קטגוריה:שירים על אבות
קטגוריה:בלדות פופ
קטגוריה:שירי פופ רוק אמריקאיים
חדקרן הוצאה לאור

**חדקרן הוצאה לאור **היא הוצאה לאור, שהוקמה בשנת 2011 על ידי אסף פרסיה וטליה חלמיש. ההוצאה מפרסמת ספרים מתחום המודעות עצמית, החינוך והאמנות. בין היתר פרסמה כותרים מאת אליזבת הייך, אומרם מיכאל איבנהוב, פטריציו פאולטי, לאמה אולה נידהל, גלן דומן, יצחק נבון, תרסה מאווילה וג'לאל א-דין רומי. עד ליוני 2020 ראו אור במסגרת ההוצאה 28 כותרים חדשים.

## היסטוריה
השם "חדקרן" נבחר בשל הסמלית של החיה המיתית שבכוחה לטהר מקורות מים מזוהמים. קרנו של החד-קרן מאחדת את הניגודים, החייתי והרוחני, ומבטאת את היסוד האחדותי הקיים מעבר לכל הדברים.

בתחילת דרכה רכשה חדקרן את ארבעת הכותרים של הוצאה לאור שהקים מנחם מצא, וביניהם הספר "התקדשות" של אליזבת הייך.

בשנת 2011 ראה אור הספר "סוד הסודות" מאת עבד אל-קאדר אל-ג'ילאני כחלק מסדרת "נתיבים מיסטיים". סדרת "נתיבים מיסטיים" כוללת תרגום והוצאה לאור של שמונה כתבים מיסטיים מארבע הדתות הגדולות (יהדות, נצרות, אסלאם ובודהיזם). מטרת הסדרה היא לתת לקורא העברי נגישות לשורה של כתבים מיסטיים באופן בלתי אמצעי וללא פרשנות.

בשנת 2012 ראה אור הספר "שיר עירום" מאת ללה, בתרגומה של המשוררת הדס גלעד ובעריכתה של המשוררת טל ניצן. הספר הגיע במקור בשם "שירים עירומים" ותוך כדי מלאכת העריכה הוחלט על השם הנוכחי.

בשנת 2013 נחתם חוזה עם הוצאת פרוזבטה הצרפתית לפרסום כל ספריו של אומרם מיכאל איבנהוב בעברית. ספרו הראשון של איבנהוב שיצא בעברית במסגרת ההוצאה הוא "עוצמת המחשבה".

בשנת 2016 יצא לאור ספר המקור הראשון של ההוצאה: "ורטיגו – כוריאוגרפיה של אנשים וחלומות". את הספר כתב אוריה קדרי, והוא מסכם 25 שנות יצירה של להקת המחול ורטיגו.

בשנת 2018 יצא לאור ספר המקור השני במסגרת ההוצאה: יומן מדיטציה מאת יצחק נבון, הנשיא החמישי של ישראל. הספר כולל את היומן שכתב נבון בעת ביקורו בבורמה בשנת 1961, כאשר תרגל מדיטציית ויפאסנה במרכז המדיטציה הבודהיסטי של או-בה קין, מי שהיה גם מורו של ס.נ. גואנקה. היומן נשמר במגירה מיוחדת במשרדו של יצחק נבון ופורסם לאחר מותו בשיתוף עם משפחתו.

בשנת 2018 שינתה ההוצאה לאור את שמה ל"חדקרן בית השראה".

### בין ספרי ההוצאה שיצאו לאור
* התקדשות – אליזבת הייך
* עוצמת המחשבה, היוגה של התזונה – אומרם מיכאל איבנהוב
* ריקוד האהבה לאלוהים – ג'לאל א-דין רומי
* הטירה הפנימית – תרסה מאווילה
* הדיוואן – ג'לאל א-דין רומי
* יומן מדיטציה – יצחק נבון
* ורטיגו – כוריאוגרפיה של אנשים וחלומות (סיפורה של להקת המחול ורטיגו)

## קישורים חיצוניים
* 
*  ריאיון עם טליה חלמיש בתוכנית עושים סדר חדש של בן כספית, 7 במאי 2014

## הערות שוליים

קטגוריה:הוצאה לאור
קטגוריה:הוצאות ספרים בישראל
קטגוריה:חד-קרן
קטגוריה:ישראל: חברות שהוקמו ב-2011
הודו ההולנדית

**הודו ההולנדית** הוא מונח גאוגרפי, המתאר את כלל היישובים ותחנות המסחר שבשליטת חברת הודו המזרחית ההולנדית בתת-היבשת ההודית.

בניגוד לישויות פוליטיות אחרות תחת שלטון האימפריה ההולנדית, כגון איי הודו המזרחיים ההולנדיים (אינדונזיה של ימינו) ואיי הודו המערביים ההולנדיים (סורינאם של ימינו והאנטילים ההולנדיים לשעבר), חולקה הודו ההולנדית למחוזות וליחידות מנהליות או פיקוד צבאי שנקראו ציילון ההולנדית, קורומנדל ההולנדית, מאלאבר ההולנדית (באזור קוצ'י של ימינו), בנגל ההולנדית וסוראט ההולנדית, שמעולם לא היוו יחידה פוליטית אחת.

## היסטוריה
הנוכחות ההולנדית בתת-היבשת ההודית נמשכה בין 1605 ל-1825. סוחרים הולנדיים מחברת הודו המזרחית הקימו תחנת מסחר ראשונה בקורומנדל, בעיקר בעיר הנמל של פוליקאט, במטרה לסחור במוצרי טקסטיל בתמורה לתבלינים אותם רכשו באיי הודו המזרחיים. סוראט ובנגל הוקמו ב-1616 וב-1627, בהתאמה. לאחר שכבשו ההולנדים את ציילון מידי הפורטוגלים ב-1656, השתלטו בנוסף גם על המצודות הפורטוגליות לאורך חוף מאלאבר, במטרה להגן על ציילון מפלישה. רק לאחר החתימה על הסכם שלום בהאג ב-1669 פסקו העימותים בין ההולנדים לפורטוגלים על השליטה בתת-היבשת והאחרונים נסוגו ממנה.

מלבד טקסטיל, נסחרו בהודו ההולנדית גם אבנים יקרות, אינדיגו ומשי ברחבי חצי האי, מלחת ואופיום בבנגל ופלפל שחור במאלאבר. עבדים הודים יובאו לאיי התבלינים ולמושבת הכף.

בקרב קולאצ'ל (Battle of Colachel) שנערך ב-1741 הכניע צבאו של מלך טרבאנקור כוח של חברת הודו המזרחית ההולנדית, והחל תהליך שהביא בסופו של דבר לסיומה של הנוכחות הצבאית ההולנדית במאלאבר. במחצית השנייה של המאה ה-18 החלו ההולנדים לאבד בהדרגה את כוחם והשפעתם. במכתבי קיו ב-1795 ויתרה הולנד על נכסיה בתת-היבשת לטובת בריטניה, במטרה למנוע השתלטות צרפתית עליהן. אף על פי שבנגל וקורומנדל הוחזרו להולנד לאחר החוזה האנגלו-הולנדי של 1814, הן הועברו שוב לבריטניה לאחר החוזה האנגלו-הולנדי של 1824. על פי תנאי החוזה, הועברו כל נכסיה לידי בריטניה עד 1 במרץ 1825, וכתוצאה מכך איבדה הולנד את תחנות המסחר האחרונות שלה בהודו.

## מטבעות
[ממוזער|שמאל|200px|[פגודה מוזהבת בליווי דמותו של הלורד ונקטסווארה, אחת מצורות התגלמותו של האל ההודי וישנו, על גבי מטבע הולנדי מפוליקאט. המאה ה-17 או ה-18 לערך.]]
בתקופה בה הייתה פעילה מסחרית בהודו, הפעילה הולנד מספר מטבעות בקוצ'י, במאסוליפאטם (Masulipatnam), בנאגאפטינאם (Nagapattinam), בפודוצ'רי (במהלך חמש השנים, 1693–1698, בהן כבשה הולנד את המקום מידי צרפת) ופוליקאט. כל המטבעות הוטבעו על בסיס המטבעות המקומיים.

## לקריאה נוספת

* Dijk, Wil O. **[https://books.google.co.il/books?id=-liLaVu3LroC&dq=dutch+india&hl=iw&source=gbs_navlinks_s Seventeenth-century Burma and the Dutch East India Company, 1634-1680]**. NUS Press, 2006. 
* Koshy, M. O. **[https://books.google.co.il/books?id=ro8SLhyAc9AC&dq=The+Dutch+Power+in+Kerala,+1729-1758&hl=iw&source=gbs_navlinks_s The Dutch Power in Kerala, 1729-1758]**. Mittal Publications, 1989. 


## קישורים חיצוניים

* The Coin Galleries: Dutch India, *Coinindia.com*
* India - Shores without End. Tanap.net''


## הערות שוליים

קטגוריה:הודו: היסטוריה
קטגוריה:האימפריה ההולנדית
האוסף (אלבום של אריק איינשטיין)

**האוסף** הוא אוסף של מארז תקליטורים המאגד שירים בולטים שהקליט הזמר אריק איינשטיין במהלך כל הקריירה שלו. האלבום יצא לאור בשנת 2000.

המארז מקיף את כל הקריירה הארוכה של איינשטיין החל משנות ה-60 ועד האלבום האחרון שהוציא לפני יציאת המארז, "מוסקט", המשותף לו ולשלום חנוך.

## הרכב המארז
*דיסק 1: אוסף זה כולל שירים ישנים שאיינשטיין ביצע בסדרת האלבומים "ארץ ישראל הישנה והטובה" ולביצועים חדשים לשירים ישנים שביצע ב"שירים" ו"קצת לקחת חזרה".
*דיסק 2: אוסף זה כולל שירים בולטים משנות ה-70 ותחילת הקריירה של איינשטיין, מהאלבומים: "מזל גדי", "פוזי" (תקופת להקת "הצ'רצ'ילים"), "שבלול", "פלסטלינה", "יסמין" ו-"בדשא אצל אביגדור".
*דיסק 3: אוסף זה כולל שירים בולטים מאמצע שנות ה-70 ועד לשנות ה-80 המוקדמות, עם שינוי השותפים המוזיקליים שלו בתכיפות יתר בשנים אלו ושינוי סגנון. האוסף מתוך האלבומים: "יסמין", "קצת לקחת חזרה", "סע לאט", "האהבה פנים רבות לה", "משירי אברהם חלפי", "חמוש במשקפיים" ו"יושב על הגדר"
*דיסק 4:אוסף זה כולל שירים בולטים משנות ה-80 (אז הפסיק איינשטיין להופיע בפני קהל). באלבום זה ניכר כי איינשטיין מעורב יותר בכתיבת והלחנת השירים שלו. האסוף מתוך האלבומים: "יושב על הגדר", "שביר" (שנכתב בהשראת תאונת דרכים קשה שאיינשטיין היה מעורב בה), "פסק זמן", "תוצרת הארץ", "אוהב להיות בבית" ו"הייתי פעם ילד".
*דיסק 5: אוסף זה כולל שירים מהתקופה היותר מאוחרת של איינשטיין בסוף שנות ה-80 ותחילת שנות ה-90, עם שיתופי פעולה חדשים עם אמנים צעירים: אביב גפן ("לבכות לך"), ארקדי דוכין ("יש בי אהבה" ו"בגללך"), ושירים קומיים כמו "ואלה שמות" ו"אמרו לו". השירים באוסף מתוך האלבומים: "אוהב להיות בבית", "יש בי אהבה", "האריה, היונה ותרנגולת כחולה", "לאן פרחו הפרפרים" ו"מוסקט" בו חזר לשתף פעולה עם שלום חנוך, ויצא שנה לפני יציאת המארז.

## רשימת רצועות

## קרדיטים
*הפקת אלבום: ארנון אורבך
*עוזרת הפקה: פרידה ארבלי
*עריכה מוזיקלית: אריק איינשטיין ויואב קוטנר
*עריכה דיגיטלית ומאסטרינג: אלידע רמון, האולפן של יזהר אשדות
*עיצוב עטיפה ואותיות: מנחם רגב
*גרפיקה: אסתדר מדר
*צילומים באלבום: אלונה איינשטיין, אבי ולדמן, מנחם סקס

## קישורים חיצוניים

קטגוריה:אלבומי אריק איינשטיין
מלודיה (חברת תקליטים)

ממוזער
**מלודיה** (ברוסית: **Мелодия**) היא חברת תקליטים סובייטית ורוסית, החברה הוותיקה ביותר בתעשיית ההקלטות ברוסיה. החברה הוקמה בשנת 1964 כחברת תקליטים של כל ברית המועצות. שילבה את המפעלים העיקריים של תקליטים ואולפני הקלטות שהיו קיימים באותה תקופה בברית המועצות, והפכה לארגון המדינה לייצור, אחסון והפצה של הקלטות קול.

מהקמתה ועד למחצית השנייה של שנות השמונים, מלודיה הייתה הארגון הממלכתי היחיד במדינה לייצור המוני והפצה של פונוגרמות. הקלטות של "מלודיה", שיוצאו ליותר מ-90 מדינות, זכו להכרה עולמית וזכו בפרסים בינלאומיים. מלודיה פרסמה הקלטות ברישיון של חברות זרות. בתחילת שנות התשעים הייתה החברה אחת משש חברות ההקלטות הגדולות בעולם.

המוצרים העיקריים של מלודיה בשנות השישים והשמונים היו תקליטים. בתחילת שנות השבעים שלטה בייצור הפונוגרמות על סרט מגנטי (קלטות שמע), ועד תחילת שנות התשעים בתקליטורים. בסך הכל, עד 1991 פורסמו כ־49,000. למלודיה יש את הזכויות על כל ההקלטות הפונוגרפיות שנעשו על ידיה, למעט אלה שלמשרד לא היו זכויות בתחילה.

בשנות התשעים, בתהליך של דמונופוליזציה, בוטלו חלק מארגוני מלודיה, חלקם הפכו עצמאיים. מאז 1993 החברה היא מפעל יחידתי ממלכתי.

## קישורים חיצוניים

* 

## הערות שוליים

קטגוריה:חברות תקליטים
קטגוריה:חברות תקליטים רוסיות
קטגוריה:מוזיקה סובייטית
קטגוריה:מוזיקה רוסית
Crash Bandicoot N. Sane Trilogy

**Crash Bandicoot N. Sane Trilogy** הוא משחק פלטפורמה בסדרת המשחקים קראש בנדיקוט, המהווה חידוש ועיצוב מחדש לשלושת המשחקים הראשונים בכיכובו של הבנדיקוט קראש. המשחק יצא ב-2017 לקונסולת פלייסטיישן 4, ושנה אחר כך, המשחק יצא גם לקונסולות Xbox One, נינטנדו סוויץ' ולמחשב האישי דרך סטים.

## משחקיות
המשחק הוא אוסף של חידושים לשלושת המשחקים הראשונים בסדרת המשחקים קראש בנדיקוט: Crash Bandicoot, Crash Bandicoot 2: Cortex Strikes Back ו-Crash Bandicoot 3: Warped. כמו בכל משחק הבנדיקוט קראש מטייל בכל מיני שלבים על מנת לעצור את ד"ר נאו קורטקס מלשלוט בעולם. כמו במשחקים המקוריים, קראש משתמש בטכניקות של סיבוב וקפיצה כדי להפיל אויבים, לשבור ארגזים ולאסוף חפצים כגון: פירות וומפה, חיים נוספים ומסכות אקו אקו מגנות. הטרילוגיה מציגה תכונות משחק חדשות כגון, נקודות איחוד, תפריט עצירה ומערכות שמירה, כגון שמירה ידנית או אוטומטית, מבחני זמן, אשר הוצגו במשחק השלישי, ואפשרות לשחק עם אחותו של קראש, קוקו בנדיקוט. המשחק מציג אודיו וקטעי מסך מחודשים, כגון הקלטות חדשות לדיאולוג המשחקים אשר נתנו בידי המדבבים של סדרת המשחקים עצמה.

## ביקורות
המשחק זכה לביקורות חיוביות (ציון ממוצע של 80 באתר Metacritic).

## קישורים חיצוניים
* 
* 

## הערות שוליים

קטגוריה:משחקי וידאו משנת 2017
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי Windows
קטגוריה:קראש בנדיקוט
קטגוריה:משחקי פלטפורמות ממוחשבים
קטגוריה:טרילוגיות משחקי וידאו
יחסי גיאנה–יפן

**יחסי גיאנה–יפן** הם היחסים הדיפלומטיים הרשמיים שבין **[[גיאנה|הרפובליקה השיתופית של גיאנה]]** לבין **[[יפן|רפובליקת יפן]]**.

## היסטוריה
בין יפן לבין הרפובליקה השיתופית של גיאנה מתקיימים יחסים דיפלומטיים. שתי המדינות כוננו את היחסים שביניהן בחודש יוני 1967. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים.

## ביקורים רמי דרג
### מגיאנה ליפן
* פורבס בורנהם, ראש ממשלת גיאנה (1975)
* המילטון גרין, ראש ממשלת גיאנה (1989)
* דזמונד הויטה, נשיא גיאנה (1990)
* סם הינדס, ראש ממשלת גיאנה (2000)
* בהרט ג'גדאו, נשיא גיאנה (2007)

## נציגויות דיפלומטיות
* יפן אינה מיוצגת בגיאנה בדרג השגרירות. יפן מיוצגת בגיאנה בדרג הקונסולרי באמצעות קונסוליה רשמית שהיא מחזיקה בג'ורג'טאון, בירת המדינה. יפן האמינה את שגרירותה שבטרינידד וטובגו הסמוכה, על גיאנה.
* גיאנה אינה מיוצגת ביפן, הן בדרג השגרירות והן בדרג הקונסולרי.

## קישורים חיצוניים
* Japan-Guyana Relations, אתר משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
ימי התום 2019

**ימי התום 2019** הוא סיבוב הופעות של הזמרת-יוצרת הישראלית ריטה, אשר נתמך על אלבומה ימי התום, שיצא בשנת 1988 והתקיים ברחבי ישראל. המופע עלה ב-19 בינואר 2019 והסתיים ב-5 בספטמבר 2019 וכלל 4 הופעות. סיבוב ההופעות כלל שירים מהאלבום ימי התום ושירים משאר הקריירה שלה.

## רקע
על המופע נודע ב-5 בנובמבר 2018, שבמקור תוכנן לעלות כמופע חד-פעמי במסגרת פסטיבל "סאונד סיסטם - מנגנים אלבומים" של גולדסטאר. לאור הביקוש שנוצר בעקבות ההופעה הוחלט להעלות הופעות נוספות. סיבוב ההופעות הנוכחי עלה לאחר סיום סיבוב ההופעות "ניסים שקופים".

## רשימת השירים
על פי המופע שהתקיים ב-5 בספטמבר 2019:
# עטוף ברחמים
# בוא
# הנסיכה והרוח
# ימי התום
# חברה
# נוצה ברוח
# שיר הקשת
# כמו בתמונה
# שרה ברחובות
# מחול מטורף
# בזמן האחרון (עם עידן עמדי)
# עד שתעזוב (עם עידן עמדי)
# חלק מהזמן (עם עידן עמדי)
# שביל הבריחה
# בגידה
# אני חיה לי מיום ליום
# שאנה
# שאה דומאד
# מחכה
# אגדת השמש והירח
# ילדים זה שמחה

## תאריכי הופעות

## הפקה

## קישורים חיצוניים

* 
* 
* 
* 
* 

## הערות שוליים

קטגוריה:סיבובי הופעות מ-2019
קטגוריה:סיבובי הופעות של ריטה
קטגוריה:סיבובי הופעות בישראל
Sonic Mania

**סוניק מאניה** (באנגלית: **Sonic Mania**, ביפנית: **ソニックマニア**) הוא משחק פלטפורמה דו-ממדי השייך לסדרת משחקי הווידאו "סוניק הקיפוד" של חברת סגה. המשחק יצא לאור ב-15 באוגוסט 2017 לפלייסטיישן 4, Xbox One וה-נינטנדו סוויץ'. ב-29 באוגוסט 2017 למחשב האישי. עלילת המשחק מתמקדת בדמותם של סוניק הקיפוד, טיילס השועל, נאקלס הקיפודן, מייטי הארמדיל וריי הסנאי בניסיונותיהם לסכל את התוכניות של דוקטור אגמן.

## עלילה
המשחק מתרחש לאחר אירועי המשחק "סוניק ונאקלס", סוניק וטיילס גילו אנרגיה עוצמתית באי המלאכים וטסו במטוס שלהם, הטורנדו, על מנת לחקור אותה. אולם דוקטור אגמן שלח קבוצה של אגרובוטים כדי להגיע לשם לפני סוניק וטיילס. האגרובוטים גילו את מקור האנרגיה, אבן אודם קסומה בשם רובי הפנטום, בדיוק אז סוניק וטיילס הגיעו. האגרובוטים קיבלו אנרגיות חדשות מאבן האודם, ונהפכו לקשים, ושלחו את סוניק, טיילס, ואת שמר האי נאקלס, אל אזורים שהם ביקרו על מנת שם הם רדפו אחרי רובוטניק כדי למנוע ממנו להשתמש באבן האודם למטרות רשע.

סוניק וחבריו גילו שרובוטניק השתמש באבן האודם על מנת לשלוט בכוכב הקטן מהמשחק Sonic CD. שם הם ראו את מבצר הרובוטים של רובוטניק, הביסו אותו ואת הענקים, וברחו הרגע שהמבצר התפוצץ. אם כל 7 יהלומי הכאוס נאספו בזמן המשחק של סוניק, רובי הפנטום משגר אותו ואת רובוטניק אל מימד אחר. שם, מלך הענקים בוגד ברובוטניק ולוקח את אבן האודם לעצמו, רובוטניק תוקף את הענק ומנסה להחזירו למוטב. סוניק משתמש ביהלומי הכאוס ונהפך לסופר סוניק ונלחם ברובוטניק ובמלך הענקים בהתאמה כדי לקחת את אבן האודם מהם. לאחר הקרב, רובי הפנטום מגיב עם היהלומים, ושולל את גרסת הסופר של סוניק ויוצר חור שחור שם בלע את עצמו וסוניק והכוכב הקטן נעלמו.

## משחקיות
המשחק הוא משחק פלטפורמה אשר המשחקיות בה דומה למשחקים הראשונים בסדרה אשר הוצאו לסגה מגה דרייב. השחקן בוחר אחת משלוש דמויות המשחק אשר לכל אחד מהם יש יכולת שונה. סוניק משתמש ב"צניחת זינוק" אשר יכול לזנק במהירות אחרי הקפיצה, טיילס יכול לעוף וגם לשחות, ונאקלס יכול לטפס על הקירות.

במשחק ישנם 12 שלבים, 8 מהם "ערוכים מחדש" כגון: Green Hill Zone מהמשחק הראשון, יחד עם 4 שלבים רגילים. האזורים הערוכים מחדש משלובים עם חלקים ממוחזרים ממשחקי סוניק הקודמים וגם חדשים.

## הפצה
המשחק הוכרז לראשונה בשנת 2016, כאשר נחגגו 25 שנים לסדרת המשחקים, המשחק עצמו יצא לאור ב-15 באוגוסט 2017 לפלייסטיישן 4, Xbox One ו-נינטנדו סוויץ' וב-29 באוגוסט 2017 ל-Microsoft Windows.

סדרת סרטונים קצרים של 5 פרקים בשם "Sonic Mania Adventures" שודרה בערוץ היוטיוב של סוניק בין מרץ ליולי 2018, אשר פרסמה את גרסת ההרחבה Sonic Mania Plus.

### Sonic Mania Plus
ב-2018 יצאה הרחבה למשחק בשם "Sonic Mania Plus". ההרחבה מוסיפה את דמויותיהם של מייטי הארמדיל וריי הסנאי המעופף, שהופיעו לראשונה במשחק הארקייד "SegaSonic the Hedgehog" משנת 1993. מייטי יכול להפוך את עצמו לכדור משוריין והוא בעל הגנה מפני קוצים, וריי יכול לעוף מעבר בלי לאבד שיווי משקל. בנוסף, ישנם מצב משחק חדש בשם "Encore Mode", ואפשרות לעד ארבעה שחקנים במסך מפוצל.

## ביקורות
לפי האתר Metacritic, המשחק הביא ביקורות טובות. מבחינת מעריצי הסדרה, המשחק נחשב למשחק הקלאסי האהוב ביותר.

## קישורים חיצוניים
* 

* 

קטגוריה:משחקי וידאו משנת 2017
קטגוריה:משחקי פלטפורמות ממוחשבים
קטגוריה:משחקי Windows
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי סגה
קטגוריה:סוניק הקיפוד: משחקים
קטגוריה:משחקי וידאו שפותחו בארצות הברית
קטגוריה:משחקי iOS
אלון גלזברג

**פרופסור אֵלון גלזברג** (נולד ב-1972) הוא רופא וקצין צה"ל בדרגת תת-אלוף. שימש קצין הרפואה הראשי. מכהן כפרופסור לכירורגיה בפקולטה לרפואה ע"ש עזריאלי של אוניברסיטת בר-אילן.

## ביוגרפיה
גלזברג בוגר לימודי רפואה באוניברסיטת בן-גוריון בנגב אותם עשה במסגרת העתודה האקדמית. את ההתמחות שלו בכירורגיה עשה במרכז הרפואי מאיר. הוא שירת כרופא של יחידת אגוז וכרופא מוטס ב.

במלחמת לבנון השנייה היה הרופא האוגדתי של עוצבת האש. הוא עבר קורס הכשרה מתקדם של צוותי פינוי החירום הרפואי המוטס (CCATT)  של חיל האוויר האמריקאי.

ב-2009 מונה לראש ענף טראומה ורפואה מבצעית במפקדת קצין הרפואה הראשי, ב-2014 מונה לקצין הרפואה הפיקודי של פיקוד הצפון. הוא הוביל את משימת הסיוע הרפואי לפליטים ממלחמת האזרחים בסוריה. ב-2017 מונה למפקד מרכז שירותי הרפואה וראש מחלקת שירותי הבריאות של חיל הרפואה ולאחר מכן מונה לראש מנהלת רפואה בשגרה.

לאורך השנים השתתף במשימות סיוע הומניטרי מרובות; ב-2004 יצא לסייע באיתור נפגעים בעקבות הצונאמי הגדול בדרום מזרח אסיה ובהמשך, כראש ענף טראומה נשלח לצ'ילה לאחר רעידת האדמה שהתרחשה במדינה, נטל חלק בכוח החלוץ של משלחת הסיוע הרפואי ליפן לאחר רעידת האדמה והצונמי בסנדאי (2011) ועמד בראש משלחת חיל הרפואה לסיוע לנפגעי פיגוע הטרור ברכבת התחתית של מינסק. הוא סייע בגיבוש תוכנית "שומר אחי" שמטרתה לשפר משמעותית את שיעורי ההישרדות של פצועים בשדה הקרב. בנוסף, לקח חלק במשלחות סיוע רפואי בפיליפינים, בורגס ועוד.

גלזברג נחשב מומחה עולמי בתחום הטיפול בפצועים ורפואת טרום בית חולים ובעל תואר שני במנהל מערכות בריאות מאוניברסיטת בן-גוריון, תואר שני במנהל עסקים מאוניברסיטת תל אביב ובוגר תוכנית ענבר של משרד הבריאות וארגון מעוז. משמש פרופסור עמית באוניברסיטת מדעי הבריאות (USUHS) בבת'סדה שבמרילנד  ומחברם של מעל מאה מאמרים בספרות המדעית העולמית, חבר בוועדה המארגנת של ארגון THOR (המוביל את תורת הטיפול לטיפול בפצועים בעולם) וכן סיים בהצלחה את בחינות ההתמחות במסגרת התמחות במנהל רפואי.

בספטמבר 2020 מונה לקצין הרפואה הראשי, בעיצומה של התפרצות נגיף הקורונה בישראל. ומאז מפקד על חיל הרפואה במהלך תהליכי השתנות, חיזוק הווקטור הדיגיטלי, הקמת מרכז לבריאות הנפש, הכנסת חידושים בתחום הרפואה המבצעית (בהם דם מלא) ובמהלך גלי הקורונה, מבצע שומר חומות, משלחות סיוע לגינאה המשוונית וטורקיה, מבצע שובר גלים ומלחמת "חרבות ברזל". ביולי 2024 סיים את תפקידו כקרפ"ר וזאת בעיצומה של מלחמת חרבות ברזל. במהלכה פיקד על החיל והוביל להישגים בטיפולים מצילי חיים בחיילים בשטח, חלקם חסרי תקדים, כדוגמת שימוש במנות דם "מלאות" בשדה הקרב, בסמוך לפציעה. בנוסף מאז תחילת המלחמה התמקד חיל הרפואה בעיקר בקיצור זמני פינוי החיילים הפצועים לטיפול רפואי בבתי החולים בישראל. זמן הפינוי הממוצע עומד על כשעה. כמו כן, נערך חיל הרפואה בראשותו, למקרה תרחיש של לחימה בלבנון, זמן הפינוי לטיפול רפואי, באופן מוסק או רכוב, עלול להיות משמעותית ארוך יותר, ולכך נערכים בחיל הרפואה.

## חיים אישיים
גלזברג נשוי ליעל, ואב לשלושה.

## קישורים חיצוניים

* אלון גלזברג, באתר תוכנית מעוז
* 
* 
* 
* 
* 
* 

## הערות שוליים

קטגוריה:קציני חיל הרפואה
קטגוריה:קציני רפואה ראשיים
קטגוריה:כירורגים ישראלים
קטגוריה:סגל אוניברסיטת בר-אילן: רפואה
קטגוריה:בוגרי העתודה האקדמית
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:תתי-אלופים בחיל הרפואה
קטגוריה:חברי רשת מעוז
קטגוריה:מומחים ישראלים לרפואה דחופה
קטגוריה:ישראלים שנולדו ב-1973
נמל התעופה הבין-לאומי נגורה ראי

**נמל תעופה הבין-לאומי נגורה ראי** (באינדונזית: **Bandar Udara Internasional Ngurah Rai**) המכונה גם **נמל התעופה הבינלאומי I Gusti Ngurah Rai**, הוא שדה התעופה הראשי בבאלי. הוא ממוקם 13 ק"מ דרומית מדנפסאר. נמל התעופה נגורה ראי הוא נמל התעופה השני העמוס ביותר באינדונזיה, אחרי נמל התעופה הבינלאומי סוקרנו-האטה. בשנת 2018 לבדה שירת נמל התעופה 23,779,178 נוסעים. נמל התעופה מדורג בקטגוריה IX והוא מסוגל לשרת מטוסי גוף רחבים כמו איירבוס A380. 

מועצת נמלי התעופה הבינלאומיים דירגה את נמל התעופה נגורה ראי הבינלאומי כנמל התעופה השלישי הטוב בעולם בשנת 2016 בהתבסס על שירותיהם.

## מיקום
נמל התעופה ממוקם בטובאן בין קוטה לג'ימבראן וקרוב למקומות תיירותים רבים.

## קישורים חיצוניים

*  

## הערות שוליים

נגורה ראי
קטגוריה:אינדונזיה: תעופה
קטגוריה:באלי
גן החיות של בלפסט

[ממוזער|עדר של [ג'ירף|ג'ירפות וזברות בגן.]]
**גן החיות של בלפסט** (באנגלית: **Belfast Zoological Gardens** או **Belfast Zoo**), הוא גן חיות הממוקם בבלפסט, בירת צפון אירלנד. האתר ממוקם סמוך לגבעות Cavehill שבמחוז אנטרים, מיקום מבודד יחסית הגורם לסביבה שלווה עבור בעלי החיים בגן.

גן החיות הוא אחת האטרקציות המובילות בשטחי צפון אירלנד ובו מעל 300,000 מבקרים בשנה. גודל האתר מעל 22 דונם ובתוכו ישנם מעל 1,200 בעלי חיים ממעל 140 מינים. חלק מהם מצויים בטבע בסכנת הכחדה והגן מקים מעל 90 יחידות שימור מבודדות עבורם. הגן גם ממומן ממועצת בלפסט המוציאה מעל 1.5 מיליון ליש"ט, כך שהוא אחד מגני החיות היותר ממומנים בבריטניה ואירלנד.

הגן הוקם לראשונה ב-28 במרץ 1934, אך עוד לפני כן נסלל האזור בידי "חברת בלפסט" שהקימה מסילות ברזל לאורך המאה ה-20 ויצרה פארקי שעשועים וגינות, אליהם הובילו סוללות ברזל של רכבות חשמליות. ב-1933 הוחלט להוסיף לאזור אוסף זואולוגי של בעלי חיים, אשר האזור נהפך לגן החיות כעבור שנה.

עם מלחמת העולם השנייה והפצצת בריטניה במהלך 1940 הופצצה בלפסט ונהרגו מספר בעלי חיים נהרגו בהפצצות ביניהם פילים, זאבם, אריות ודובי קוטב אך רובם שרדו. הגן נמנע מהוספת חיות עד ל-1947 אך נקלע לקשיים כלכליים במהלך שנות ה-50 וה-60 והוצרך בשיקום מבוסס. החל מ-1970 הגן מבוסס על "חברת בלפסט" ועל "חברת צ'פמן".

על היסטוריית הגן התבסס הסרט "Zoo" בכיכובו של ארט פרקינסון.

## בעלי חיים
הגן מכיל מעל 140 מינים שונים של בעלי חיים, ביניהם מתחמים לפילים, גורילות, ג'ירפות וזברות, מתחם לדוביים ושאר טורפים, פינת חי גדולה, פינה דומה ליער גשם טרופי בתוכה עופות שונים, קופים, למורים ועצלנים, כמה זוחלים ועוד.

בגן מספר בעלי חיים המצויים בסכנה גדולה, כמו טיגריס סומטרה, פרטי קנגורו אילני, בונגו, שימפנזה. ב-2007 הייתה המלטה של אריה ברברי שהועבר בהמשך לצ'כיה במסגרת פרויקט הצלה של תת-המין הזה שנכחד בטבע.

## קישורים חיצוניים

*  

בלפסט
קטגוריה:בלפסט
פונטיאק טוראן

**פונטיאק טוראן** (באנגלית : **Pontiac Torrent**) הוא קרוסאובר בעל תכונות של SUV אשר יוצר על ידי יצרנית הרכב האמריקאית **[[פונטיאק]]** באמצעות **General Motors Canada**  מבית ג'נרל מוטורס אשר יוצר בין השנים 2009–2005 (שנת מודל 2006) בקנדה

## ייצור ונתונים
* יוצר במפעלי "CAMI Automotive"  בבעלות "ג'נרל מוטורס"
* יוצרו 116,375 יחידות
* 5 דלתות
* מנוע קדמי-רוחבי
* מנועי בנזין
* סוגי הנעה : הנעה קדמית 4x2, הנעה כפולה 4x4
### רמות גימור

* בסיסי (Base)
* "GT"
* "GXP"

## תמונות

קובץ:Purple Pontiac Torrent.JPG | "פונטיאק טוראן"
קובץ:2006-09 Pontiac Torrent.jpg | "פונטיאק טוראן"
קובץ:'08 Pontiac Torrent Podium Edition (Montreal).JPG | "פונטיאק טוראן", שנת 2008
קובץ:2009 Pontiac Torrent GXP.JPG | "פונטיאק טוראן", שנת 2009
קובץ:Pontiac Torrent -- 08-28-2009.jpg | "פונטיאק טוראן"


## ראו גם
* פונטיאק

## קישורים חיצוניים

* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2005
קטגוריה:כלי רכב המיוצרים בקנדה
טוראן
נמל התעופה הבין-לאומי טריפולי

**נמל התעופה הבין-לאומי טריפולי** (בערבית: **مطار طرابلس العالمي**) היה נמל תעופה בינלאומי בטריפולי, בירת לוב. שדה התעופה מוקם באזור במרחק של 24 קילומטרים ממרכז טריפולי. בעבר היה בסיס הפעולה המרכזי של ליביאן איירליינס, אפריקייה איירווייז ובוראק אייר.
נמל התעופה נסגר לסירוגין מאז 2011 ונכון לתחילת 2018, טיסות לטריפולי וממנה מבוצעות דרך נמל התעופה הבינלאומי של מעיתיגה.

## קישורים חיצוניים

## הערות שוליים

טריפולי
קטגוריה:לוב: תעופה
טריפולי
קטגוריה:טריפולי (לוב)
קטגוריה:לוב: מבנים
נמל התעופה הבין-לאומי כווית

**נמל התעופה הבין-לאומי כווית** (בערבית: **مطار الكويت الدولي**) הוא נמל תעופה בין-לאומי הממוקם במחוז אל-פרוואניה, 15.5 קילומטרים דרומית לכווית סיטי. שטח הנמל הוא 37.7 קמ"ר. הוא משמש כבסיס פעולה מרכזי עבור כווית איירווייז ו.

החל מ-13 במרץ 2020, כל הטיסות המסחריות בשדה התעופה הבין-לאומי בכווית הושעו, עקב מגפת הקורונה.

ב-28 בפברואר 2026 במהלך מבצע שאגת הארי הותקף הנמל על ידי מזל"ט איראני ונפגע באופן חלקי.

## שימוש צבאי
נמל התעופה משמש גם את חיל האוויר של כווית. הנמל שימש גם את חיל האוויר האיטלקי במשימות נגד המדינה האסאלמית.

## קישורים חיצוניים

## הערות שוליים

כווית
קטגוריה:כווית סיטי: מבנים
יחסי יפן – סנט קיטס ונוויס

**יחסי יפן–סנט קיטס ונוויס** הם היחסים הדיפלומטיים הרשמיים שבין **[[יפן]]** לבין **[[סנט קיטס ונוויס|פדרציית סנט כריסטופר ונוויס]]**.

## היסטוריה
בין יפן לבין פדרציית סנט כריסטופר ונוויס מתקיימים יחסים דיפלומטיים. שתי המדינות כוננו את היחסים שביניהן בחודש ינואר 1985. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים.

## ביקורים רמי דרג
### מסנט קיטס ונוויס ליפן
* קנדי סימונדס, ראש ממשלת סנט קיטס ונוויס (1985)
* קלמנט את'לסטון-ארינדל, המושל הכללי של סנט קיטס ונוויס (1990)
* דנזל דאגלס, ראש ממשלת סנט קיטס ונוויס (2005)

## נציגויות דיפלומטיות
* יפן אינה מיוצגת בסנט קיטס ונוויס, הן בדרג השגרירות והן בדרג הקונסולרי. יפן האמינה את שגרירותה שבפורט אוף ספיין, בירת טרינידד וטובגו הסמוכה, על סנט קיטס ונוויס.
* סנט קיטס ונוויס אינה מיוצגת ביפן, הן בדרג השגרירות והן בדרג הקונסולרי. סנט קיטס ונוויס האמינה את שגרירותה שבטאיפיי, בירת טאיוואן הסמוכה, על יפן.

## קישורים חיצוניים
* Japan-Saint Christopher and Nevis Relations, אתר משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
תמונתו של דוריאן גריי (סרט, 1915)

**תמונתו של דוריאן גריי** (באנגלית: **The Picture of Dorian Gray**) הוא סרט אילם אמריקאי משנת 1915, המבוסס על הרומן "תמונתו של דוריאן גריי" מאת אוסקר ויילד, שיצא לאור בשנת 1890.

עותק של הסרט נמצא בארכיון הסרטים של ספריית הקונגרס.

## צוות השחקנים
* האריס גורדון – דוריאן גריי
* הלן פולטון – אוולין
* ארנסט הווארד – בזיל הייוורד
* ו. ריי ג'ונסטון – לורד הנרי ווטון
* מורגן ג'ונס
* קלוד קופר
* ארתור באואר
* נ. ס. וודס

## קישורים חיצוניים

* "תמונתו של דוריאן גריי" באתר Silent Era

## הערות שוליים

קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים אילמים
קטגוריה:סרטים המבוססים על "תמונתו של דוריאן גריי"
קטגוריה:סרטי 1915
נמל התעופה הבין-לאומי נורסולטן נזרבייב

**נמל התעופה הבינלאומי נורסולטן נזרבייב** (בקזחית: **Halyqaralyq Nursultan Nazarbaev Áýejaıy**) הוא נמל תעופה בינלאומי הממוקם במחוז אקמולה בקזחסטן. זהו נמל התעופה הבינלאומי העיקרי המשרת את אסטנה, בירת קזחסטן. נמל התעופה הוא שער הנוסעים האווירי הבינלאומי העמוס ביותר למרכז אסיה (אחרי נמל התעופה הבינלאומי אלמטי), נמל התעופה ה-13 העמוס ביותר במדינות הפוסט-סובייטיות ושדה התעופה השני העמוס ביותר בקזחסטן.

ב-8 ביוני 2020 השתנה הקוד יאט"א של הנמל מ-**TSE** ל-**NQZ**.

## קישורים חיצוניים

* 

קטגוריה:קזחסטן: תעופה
נורסולטן נזרבייב
קטגוריה:ברית המועצות: שדות תעופה
קטגוריה:אסטנה